	ROMÂNIA

JUDEŢUL  TIMIŞ

MUNICIPIUL   TIMIŞOARA
DIRECTIA COMUNICARE
BIROUL RELAŢII PUBLICE
SC2009 - 024667 /15.10.2009  
	APROBAT 
PRIMAR,
GHEORGHE CIUHANDU
	[image: image1.png]AAAAAAAAAA






	Bd. C.D. Loga nr. 1, Timişoara, tel/fax: +40 256 -204886, e-mail: relatii.publice@primariatm.ro internet: www.primariatm.ro


REFERAT
Privind susţinera Consiliului Local al Municipiului Timişoara în demersul iniţiat de Filarmonica ”Banatul”  din Timişoara, în vederea recunoaşterii acesteia ca fiind instituţie de cultură de importanţă naţională

Filarmonica Banatul Municipiului Timişoara a depus referatul nr. 2701/15.10.2009 înregistrat la Primăria Municipiului Timişoara cu nr. SC2009- 024667- 15.10.2009 prin care solicită susţinerea demersului său pelângă Ministerul Culturii şi Cultelor pentru a deveni instituţie de cultură de importanţă naţională.

Filarmonica „Banatul” din Timişoara, la constituirea ei ca instituţie profesionistă, s-a sprijinit de la bun început pe structura de rezistenţă a unei orchestre simfonice provenind din Societatea filarmonica timişoreană (întemeiata în 1871) şi apoi din Orchestra simfonică municipală întemeiată în anul 1920, sub denumirea de Amicii muzicii. Muzicienii ei, au dat activităţii de concert o ţinută artistică încă de la primele acorduri ale concertului inaugural din 27 aprilie 1947. Stagiunile organizate cu profesionalism, muncă intensă şi talent, s-au succedat până în zilele noastre, fără întrerupere. Succesele repurtate au adus instituţiei un prestigiu artistic, înscriindu-i numele în prima linie a artei interpretative româneşti.

Concertele simfonice săptămânale alternate de concerte de muzică de cameră, recitaluri, concerte corale, concerte educative sau concerte lecţii, înregistrări la radio, televiziune şi pe discuri iar, mai recent pe CD-uri sau DVD-uri, participări la festivaluri de prestigiu din ţară şi de peste hotare au situat instituţia noastră în galeria elitelor naţionale.

Realizărilor din ţară li se adaugă succesele obţinute în numeroase ţări din Europa: Austria, Belgia, Bulgaria, Elveţia, Franţa, Germania, Grecia, Italia, Serbia, Croaţia, Macedonia, Luxemburg, Norvegia, Olanda, Portugalia, Spania, Ungaria sau de pe alte continente, în Brazilia, Taiwan.

Presa de specialitate a închinat muzicienilor timişoreni comentarii dintre cele mai măgulitoare.
Luând în considerare întreaga activitate desfăşurată de filarmonică, începând cu 1947, anul înfiinţării, până în prezent, socotim potrivit momentul şi pe deplin meritată acordarea gradului de instituţie de cultură de interes naţional prestigioasei noastre instituţii. Astfel, s-ar înlătura o discriminare suferită de colectivul filarmonicii timp de ani de zile.
Mai mult, ar fi şi un motiv de mândrie locală, dar şi o obligaţie fermă de a fi întotdeauna la înălţimea acestei recunoaşteri şi cu o implicare şi mai mare în viaţa muzicală şi spirituală din ţară şi străinătate.

Violeta Mihalache






Mirela Lasuschevici

Director Comunicare






Avizat Juridic

Alina Pintilie

Sef Birou
Lavinia Simion
Consilier
Red L.S. 2ex

